**Referat af Håndværkerhavens beboermøde, mandag d. 25. marts 2024**

1. **Valg af dirigent:** Flemming Espersen blev valgt.
2. **Beretning fra beboerrepræsentationen (BBR) ved formand Freddy Normann Hansen:**

Jeg hedder Freddy Normann Hansen, og jeg har været valgt som formand for Håndværkerhavens beboerforening siden beboerrepræsentation blev sammensat efter sidste beboermøde 2023.

Næstformand Jacob er flyttet, og nu er Anette Hjuler næstformand.

Jeg vil af praktiske årsager kalde beboerforening ”BBR” efterfølgende.

BBR består af 5 medlemmer og 2 suppleanter. De er valgt af jer, og de arbejder frivilligt. BBR medlemmernes opgave er at skabe trivsel for beboerne i Håndværkerhaven og

* At varetage kontakten til Håndværkerforeningen, herunder omkring generel ændring af huslejen, dialog om byggeplaner, generel vedligeholdelse og parkering
* Vi har indtil nu haft ansvar for legepladsen, men ansvaret overgår i april til Håndværkerforeningen. De vil så fremover stå for forsikringer, nyanskaffelser og vedligehold. Alt skal være sikkerhedsgodkendt.
* Vi har ansvar for bænkesæt, grill og parasoller. Vi ejer ikke disse ting – det gør I, og jeg ved, at I passer på dem sammen med os i BBR.
* Vi har ansvar for bedene, sammen med en gartner, som vi er meget glade for
* Vi har ansvar for udlejning af beboerlokalet
* Vi har ansvar for hjemmesiden håndværkerhaven.dk - brug den endelig.
* Vi har ansvar for arrangementer som sommerfest, julearrangement og beboermøde

De fleste ting koster jo penge, og dem får vi fra os beboere via det månedlige kontingent på ca. 21 kr., som I indbetaler med huslejen. BBR har brugt mindre end indtægterne gennem de sidste år, og vi har sammen en pæn buffer på kr. godt 300.000 kroner som formue. I vil kunne se på 2023 regnskabet, at vi kom ud med et underskud på kr. 47.747 kr. Det er dog et mindre underskud end budgetteret.

Vi savner, at flere beboere med ideer og ressourcer, vil stille op til en tørn i BBR og udvalgene. Unge som gamle. Det er personligt interessant og udviklende, og man kan gøre en forskel for beboerfællesskabet her i Håndværkerhaven. Vi mødes ca. 5 gange om året til BBR-møder. De tager 2 timer fra 17.30 -19.30 og foregår i BBRs kælderrum i Banebrinken 75. Derudover kan der være småopgaver f.eks. med printning og uddeling. Vi ønsker også medlemmer til festudvalg, legepladsudvalg, juleudvalg og borde-bænke-parasol-grill udvalg.

Jeg siger tak til Peter Eeg for at deltage i beboermødet. Og tak til alle fremmødte beboere.

1. **Fremtidig virksomhed ved byggeteknisk chef i Håndværkerforeningen; Peter Egg:**

Mindre projekter:

1) Der er kommet nye lamper med meget bedre lys over indgangsdørene.

2) De sidste opgange males i år, og så starter vi forfra.

Store projekt:

Frisøren ved gavlen i blok 1 er gået på pension, og lokalet er nu lavet om til projektkontor. Der sidder projektleder Michael Skov ca. kl 8-16 med teknisk indsigt, og der sidder beboerkoordinator Lisbeth Westbye ca. fra kl 7. De tager sig af vores behov og udfordringer i forbindelse med renoveringen. Besøg kontoret og stil spørgsmål der.

Blikkenslagerne er i gang og begynder snart i lejlighederne. Her ser vi om der kommer uforudsete ting. Blikkenslagerne er ca. 7 uger i hver lejlighed. Leglighederne er forskellige, og arbejdet starter op med en registrering. De starter i blok 4. og tager blok 1 til sidst. Den foreløbig tidsplan er hængt op i opgangen, og den er dynamisk – det kan både gå lidt hurtigere eller lidt langsommere. Den nyeste opdaterede hænger på projektkontoret.

Der hænger også en seddel for tidsplanerne med vinduerne på projektkontoret. De nye containere er tømrernes. De opstarter 2. april. De kan nå 8-10 vinduer om dagen, 1 dag til opsæt og 1 dag til indvendig afslutning. De starter i blok 4 og bokse til nøgler er sat op ved blok 4.

Containere ved blok 1 er til opbevaring fra kælderrum. Vi skal selv bære vores ting op fra kælderen. Vi kan høre om erfaringerne til blokmøde (bliver indkaldt).

Vi kan altid få råd og vejledning af beboerkoordinator Lisbet Westbye på mail lw@hfk.dk og på telefon 54583165.

Der er en nøglebox ved ejendomskontoret. Husk at få en kvittering for nøgleaflevering. Hver hoveddør får en box for at få adgang. I følge aftale skal der låses, hver gang lejligheden forlades. Hvis der er sat kamera op i lejligheden, skal der informeres herom af hensyn til arbejdsmiljø.

Hvis vi ser kælderdøre, der står åbne, når projektarbejderne går til frokost, skal dette oplyses til Lisbet.

De, der arbejder, har firmanavn på tøj, eventuelt kan der komme billede på arbejdskortet.

Det er ikke fastlagt, hvad der skal være i lokalerne på projektkontoret når projektet er færdigt.

Cykeloprydning kommer snart.

Når radiatorerne skiftes, kan man evt. få noget for drejeventilen? Snak med Lisbet på projektkontoret.

Kan vi få nogle af de udtagne vinduer ? Snak med Lisbet på projektkontoret.

Ja, der er fuld husleje i de uger håndværkerne er i lejligheden.

Når der lukkes for vandet i vaskekælderen, er det ikke i lang tid ad gangen. Der kommer eventuelt en midlertid forsyningsledning til vaskerierne.

En eventuel genhusning vil ikke finde sted - det ville kræve et større projekt end vores igangværende.

Når radiatorer fjernes, kommer der gasvarmere op i lejligheden indtil de nye fungerer.

Alle kælderum er forskellige. Hvis der ikke er nogle rør, skal det ikke ryddes. Nogle skal blot skubbe nogle ting og andre skal ryddes helt.

Tak til Peter Egg.

1. **Fremlæggelse af regnskab for 2023 ved kasserer Ole Brinch-Nielsen: Regnskab godkendt**

Regnskab var tilsendt med indkaldelsen.

Gennemgang af de tre 3 konti: drift, beboerlokale og formue

Underskud på 47.747 kr., som dog er bedre end budgetteret. Formuen er godt 300.000 kr

1. **Fremlæggelse af budget for 2024 ved kasserer Ole Brinch-Nielsen: Budget godkendt**

Høj udgift til legepladsen, hvor tingene er sikkerhedsgodkendt. Nyt skur er købt.

Herefter overtager Håndværkerforeningen ansvaret for legepladsen.

Grundet byggeprojektet er der kun få beboerarrangementer i år.

1. **Kontingent for 2024 ved kasserer Ole Brinch-Nielsen:**

Forsætter uændret som 21 kr. pr. måned.

1. **Valg til beboerrepræsentationen:**

Ole Brinch-Nielsen, Banebrinken nr. 83 er på valg. Ole blev valgt igen.

Barbara Freud-Magnus Håndværkerhaven nr 1 er på valg. Barbara er valgt igen.

Kirsten Horn nr 75 og Odni Gudmundason nr 16 er valgt til suppleanter

Anne-Milla Håndværkerhaven nr 7 udgår af BBR men forbliver i legepladsudvalget.

1. **Valg af revisorer:** Hans Jørgen Hansen og Bent Thurøe er valgt
2. **Evaluering af sommerfesten**

Musik og drikke var fint. Kødet ikke i orden. Der er behov for flere hjælpere til næste gang.

Der deltog 45 voksne og 17 børn.

Sommerfest for 2025 tages op til næste beboermøde.

1. **Legeplads udvalg er nu:** Anne-Milla, Louisa Bolvig og Rianne Nielsen
2. **Julearrangement udvalg og bænke/parasol/grill udvalg** – her søger vi deltagere - meld jer gerne til Freddy.
3. **Indkomne forslag fra beboerne:**

Kan der komme tørrestativer udenfor ? Nej, det er ikke i orden.

Kan vi holde et loppemarked ? Det er vi velkomne til selv at arrangere.

Der er flere hunde i Håndværkerhaven, er det lovligt ? Nej.

Det er ikke lovligt at holde hund.

Det er ikke lovligt at passe hund.

Nogle beboere har misbrugt det. Det kommer med i den næste informationsfolder.

Hvis det observeres, meld ind til Ditte på kontoret. Det er opsigelsesgrund.

Kan kælderdøren ved gavlen ved nr 27 rykkes ud, da der ryges og foregår andre ting ? Ja, der følges op.

Kan der komme et P-skilt til parkering af motorcykler ? Ja, der følges op.

Er der planlagt ladestander til elbiler ? Nej, vi der er et behov, men der er ikke meget el i bygningen

1. **Eventuelt:** Vi vil fremover sikre en mikrofon ved beboermøderne.

**SE OGSÅ REFERATET PÅ VORES HJEMMESIDE**

**[www.haandvaerkerhaven.dk](http://www.haandvaerkerhaven.dk)**